rlitschk/wikidir huggingface dataset:
Apeler (hoochdüütsch Apeler) is en Dörp in de Gemeen Schippdörp in’n Landkreis Cuxhoben, Neddersassen. De Oort höört polietsch to de Oortschop Schippdörp binnen de Gemeen. De Oort liggt dicht bi de Rohr, de in’n Süden langs flütt. In’n Noorden liggt dat Naturschuulrebeed Sellster See un Ossendriftmoor. In’n Westen liggt de Apeler See, de eerst in de Johren 1970 anleggt worrn is, as hier Sand för de Autobahn 27 afboot worrn is. De Naveröörd sünd Bramel in’n Noordoosten, Sellst mit Pennhoop in’n Oosten, Hosermöhlen un Donnern in’n Süüdoosten, Bexhöv in’n Süden, Nückel, Lox un Hogewort in’n Süüdwesten, Wulsdörp in’n Westen un Suurheid un Schippdörp in’n Noordwesten. Wulsdörp un Suurheid sünd Stadtdelen von Bremerhoben. In de Franzosentied von 1810 bet 1814 hett de Oort to de Mairie Wulsdörp in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to’n Bezirk von dat Borggericht Oolluunbarg in dat Gericht Beverst tohöört. Von 1851 bet 1859 weer de Oort denn in dat Amt Beverst un von 1859 bet 1885 in dat Amt Leh. Na 1885 weer dat in’n Kreis Geestmünn. 1932 is dat
Schippdörp (hoochdüütsch Schiffdorf) is en Dörp un Oortschop in de Gemeen Schippdörp in’n Landkreis Cuxhoben, Neddersassen. De Geest flütt üm un bi twee Kilometer in’n Noorden von Schippdörp langs. Twee Kilometer in’n Süden flütt de Rohr. De Naveröörd sünd Laven un Bramel in’n Noordoosten, Sellst in’n Süüdoosten, Apeler in’n Süden, Suurheid in’n Süüdwesten, Schippdörperdamm in’n Westen, Leh in’n Noordwesten un Spaden in’n Noorden. Suurheid, Schippdörperdamm un Leh sünd Stadtdelen von Bremerhoben. Schippdörp kummt 1139 as Schipthorpe toeerst in de Oorkunnen vör. In’n Eersten Weltkrieg sünd 64 Soldaten ut Schippdörp (tohoop mit Schippdörperdamm) fullen oder vermisst un in’n Tweten Weltkrieg 101 (ahn Schippdörperdamm). In de Franzosentied von 1810 bet 1814 hett de Oort to de Mairie Wulsdörp in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1779 to dat Amt Vieland tohöört, von 1779 bet 1831 to dat Amt Stotel-Vieland un denn bet 1885 to de Amtsvaagdie Geestendörp von dat Amt Leh. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. 1927 hett de Oort den Schippdörperdamm, de
Ohr betekent Ohr, Orgaan to’n Hören, Ohr, Deel von Gräser, in den de Köörn sitt, Ohr, Figur in de Heraldik, Ohr, düütsch Plattenlabel, Ohr, Oort in de Gemeen Emmerthal in’n Landkreis Hameln-Purmunt, Neddersassen. Ohr is de Familiennaam von Fred Ohr (* 1919), US-amerikaanschen Fleger, George E. Ohr (1857–1918), US-amerikaanschen Keramikkünstler, Helmut Ohr (1908–2002), düütschen Weertschopsjurist, Martine Ohr (* 1964), nedderlandschen Feldhockeyspeler, Renate Ohr (* 1953), düütsche Weertschopswetenschopperin, Stian Ohr (* 1978), noorweegschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Michel Houellebecq (* 26. Februar 1958 (anner seggt 1959 oder 1955) up Réunion; sien eegentlichen Naam is Michel Thomas) is en franzööschen Schriever. Vundaage leevt he in Irland un up Lanzarote. In Frankriek warrt Houellebecq ansehn as de Schriever vun sien Generation, de an’n meisten lesen warrt. Al 1991 is sien Book HP Lovecraft, Contre le monde, contre la vie (HP Lovecraft, Gegen de Welt un gegen dat Leben an) rutkamen. Dar sett he sik ut’neen mit dat Wark un dat Leben vun H.P. Lovecraft. Dat is een Schriever, de fantastisch Literatuur schrifft un för ganz wat Besunners ansehn warrt. In de ganze Welt bekannt wurrn is Houellebecq vun 1994 af an, as siene Romane Extension du domaine de la lutte (Utwieden vun dat Kriegsrebeet) un Les particules élémentaires (Elementardeelen) in’n Hannel kamen sünd. In siene Romanen nümmt he sünner Gnaad den Westen siene Konsumwelt ut’neen. Dorbi schrifft he, liek as sien Fründ Frédéric Beigbeider ok Saaken, wo de Minschen sik an argern könnt. He vertellt vun trorige Minschen, de een Sinn söken doot in een Welt, wo dat keen Sinn in gifft. Se kaamt nich klaar mit jem ehr Leben un mütt lieden, weil se nich so sünd, as
De Oortschop is en Verwaltungseenheit ünnerhalv von de Gemeen. Wat en Oortschop utmaakt, is binnen Düütschland un Öösterriek na Bundsland verscheden. In de Swiez is de Oortschop en allgemenen Utdruck för Oort, ahn besünnere Definitschoon. Bi de Kommunalreformen in de Bundslänner sünd veel Öörd to gröttere Gemenen tohoopleggt worrn. Dorüm sünd in en Reeg Bundslänner Oortschoppen inricht worrn, dat de Lüüd in de enkelten Öörd wieder direkt vör Oort polietsch partiziperen köönt. Dat gifft Oortschoppen in de Bundslänner Baden-Württemberg, Neddersassen, Noordrhien-Westfalen, Sassen, Sassen-Anholt und Döringen. In Neddersassen sünd besünners na de Gemeenreform in de Johren 1970 veel grote Gemenen grünnt worrn. In Neddersassen dröfft Eenheitsgemenen Oortschoppen inrichten. Gemenen, de to en Samtgemeen tohöört, dröfft dat nich. En Oortschop hett en enkelten Oortsvörsteiher oder en Oortsraad mit Oortsbörgermeester, de bi de Kommunalwahlen nee wählt warrt. De Regeln sünd fastleggt in de Neddersassische Gemeenordnung in de Paragrafen 55e–i. De Oortschoppen sünd in de Hauptsatzung von de Gemeen fastleggt. En Oortschop besteiht nich jümmer ut een Oort. Besünners wenn Gemenen al vör de Gemeenreform in de Johren 1970 tohoopleggt worrn sünd, bestaht de Oortschoppen faken ut mehr as een Oort. In Hessen heet de Oortschop Oortsbezirk. In Rhienland-Palz heet de Oortschop Oortsbezirk.
Nee Eversdörp is en Dörp in de Gemeen Eversdörp (Samtgemeen Geestborn) in’n Landkreis Rodenborg, Neddersassen. De Meh hett ehren Born bi Nee Eversdörp. In’n Süden liggt de Hinzel. De Naveröörd sünd Doornsood un Alfs in’n Noordoosten, Eversdörp in’n Oosten, Örel in’n Süüdoosten, Hipst in’n Süden, Op de Hööv mit Drüddgeest in’n Westen un Olenstöhlen, Olenkamp, Lüttenhain un Grotenhain in’n Noordwesten. Nee Eversdörp is eerst na’n Eersten Weltkrieg grünnt worrn, op en Stück Moor- un Heidland, dat nee kultiveert worrn is. De Gemeen Nee Eversdörp is 1924 grünnt worrn un leeg in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Oort is 1966 Liddmaat von de Samtgemeen Eversdörp worrn. Mit de Gemeenreform in Neddersassen to’n 1. März 1974 is de Samtgemeen oplööst un Nee Eversdörp Deel von de Gemeen Eversdörp worrn. Nee Eversdörp is evangeelsch-luthersch präägt un höört to dat Kaspel von de Bethlehem-Kark in Hipst. Vör 1961 hett de Oort to dat Kaspel von de Kark in Örel höört. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Nee Eversdörp hett en egene freewillige Füürwehr. Dör Nee
Tifinagh (ok Tifinar) is de Schrift vun de Tuareg. Se kümmt vun de Berbers her. Dat lett wahrschienlich, datt se ut de Phönikier ehr Alphabet herkamen is. Dat Alphabet hett 21 bit 27 Teken, dat is in jede Kuntrei anners. Vokalen gifft dat nich. Tifinagh kann een in jede Richtung schrieben: Vun baben nah unnen, vun rechts nah links un just ok annersrüm. Faken warrt vun rechts nah links schreben. Kinner lehrt de Schrifft vun jem ehre Mudder. De Spraak vun de Tuareg heet Tamascheq. Ok de Berberspraak Tamazight in Algerien un Marokko warrt in Tifinagh-Schrift schreben.
Eero Veikka Juhani Gustafsson (* 14. Januar 1968 in Espoo, Finnland) is en finnisch Bargstieger. He is de eerste Mann ut Finnland, de de Mount Everest besteegen hett. 1997 hett he de Bestiegen wedderhaalt, ditmal aber ahn Suerstoff, un so weer he ok in disse Oort un wies de eerste ut Finnland. Dorto kummt, dat he in’ Juli 2009 dat schafft hett, all 14 Achtdusender to bestiegen. Mount Everest, Fröhjohr 1993, mit tosätzlichen Suerstoff Dhaulagiri, Harvst 1993 K2, Sömmer 1994 Lhotse, Fröhjohr 1995 Makalu, Fröhjohr 1995 Mount Everest, Fröhjohr 1997, to’n tweeten Mal – ditmal ahn tosätzlichen Suerstoff Manaslu, Fröhjohr 1999 Dhaulagiri, Fröhjohr 1999, to’n tweten Mal Shishapangma, Fröhjohr 2001 Nanga Parbat, Sömmer 2001 Mount Everest, Fröhjohr 2004, to’n darten Mal Cho Oyu, 22. April 2005 Annapurna, 12. Mai 2005 Kangchendzönga, 14. Mai 2006 Gasherbrum II, Sömmer 2008 Broad Peak, Juli 2008 Gasherbrum I, Juli 2009 Gustafsson bestiggt siet den eersten Mount-Everest-Bestiegen all Bargen ahn tosätzlichen Suerstoff. Frendo-Pieler Bonatti-Pieler Les Courtes, Nordwand (Swiezer Route) Pik Kommunismus (7495 m) un Pik Korsenevskaja (7105 m), Sömmer 1993 Mount Everest (8848 m), Fröhjohr 1996. He reck 7500 m. Annapurna (8091 m), Fröhjohr 2000. Ahn den Tipp to recken. Annapurna (8091 m), Fröhjohr 2002.
Friedrich Ludwig Weusthoff (* 3. Mai 1795 in Celle; † 24. März 1879 in Horborg) weer en düütschen Koopmann. Weusthoff is 1827 in Celle boren. 1827 töög he mit siene Fro Amalie (borene Kort) na Horborg un hett dor dat Geschäft „En Gros“ apenmaakt. Von 1852 bet 1871 weer he Börgervörsteher. 1866 is he to’n Präsident von de Hannelskamer Horborg, Winsen, Soltau un Töst wählt worrn. 1868 weer he as Vertreder von de Hannelskamer un dem Hannelsvereen Horborg an de Verhandlungen von’n veerten Düütschen Hannelsdag dorbi. Von 1870 bet 1879 weer he för den Wahlkreis Hannover 29 (Horborg) Maat von dat Prüüßsche Aforntenhuus. He weer dor in de Natschonalliberale Partei. Bi de Wahl 1870 hett he sik mit 50,4 % von de Stimmen dörsett, 1873 mit 58,2 % un 1876 mit 68,6 %. Von 1872 af an hett he in Berlin leevt, keem aver 1876 na Horborg trügg. Weusthoff is an’n 3. Mai 1876 Ehrenbörger von de Stadt Horborg worrn. In’n Stadtteil Heimfeld hett de fröhere Bartelsstraat na em den ne’en Naam Weusthoffstraat kregen. Al 1875 is de Amalienstraat na Weusthoff siene Fro nöömt worrn. Verhandlungen des vierten Deutschen Handelstags: stenographischer Bericht, Band 4 Digitalisat Friedhelm Henrich: Wilhelm Raabe und
Adickes is de Familiennaam von David Adickes (* 1927), US-amerikaanschen Bildhauer, Erich Adickes (1866–1928), düütschen Philosoof, Erich Friedrich Adickes (1778–1838), düütschen Politiker, Ernst Adickes (1845–1909), düütschen Jurist, Ernst Friedrich Adickes (1811–1878), düütschen Politiker, Franz Adickes (1846–1915), düütschen Politiker, Franz Adickes (1897–1973), düütschen Chemiker, Mark Adickes (* 1961), US-amerikaanschen American-Football-Speler, Wilhelm Diedrich Adickes (1817–1896), düütschen Jurist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wilhelm Diedrich Adickes (* 6. Oktober 1817 in Millm; † 14. Oktober 1896 in Lesum) weer en düütschen Jurist. Adickes is 1817 op Hoff Rosengoorn in Millm-Südermarren as Söhn von Dorothea Veronica, borene Eibs (11. Mai 1783–21. November 1848), un Erich Friedrich Adickes (24. Juli 1778–3. Juni 1838) boren. He weer 1843 Amtsauditer bi dat Amt Oosterholt, 1844 Amtsauditer bi dat Amt Harsfeld un is denn in dat Amt Harsfeld Amtsassesser worrn. Dat is he bleven, bet in dat Johr 1852 dat Amtsgericht Lesum nee inricht worrn is. Dor is he 1854 Amtsrichter worrn. Dit Amt harr he bet 1894. Adickes hett an’n 16. Mai 1845 in Uchte Therese Henriette Charlotte Theodore Chappuzeau (8. Mai 1822–29. Mai 1898) freet, de Dochter von Christoph Wilhelm Chappuzeau. De beiden harrn de Kinner Franz (19. Februar 1846–4. Februar 1915), Magdalene Emilie Dorothea (8. Januar 1849–21. Februar 1917), Ernst Eduard (* 21. Dezember 1850) un Erich (29. Juni 1866–8. Juli 1928). http://www.geni.com/people/Wilhelm-Adickes/6000000033306436386 http://wiki-de.genealogy.net/Franz_Adickes
Chappuzeau is de Familiennaam von Adolf von Chappuzeau (1857–1939), düütschen evangeelschen Pastoor, Christoph Chappuzeau düütschen Presbyter un Kamersekretär, Christoph Heinrich Chappuzeau (1726–1791), düütschen evangeelsch-lutherschen Theoloog un Abt, Christoph Wilhelm Chappuzeau (1776–1825), düütschen Verwaltungsbeamten, Daniel-Paul Chappuzeau de Baugé († 1739), franzööschen Librettist, Luise Sophie Chappuzeau (1841–1901), düütsche Diakonisse, Samuel Chappuzeau (1625–1701), franzööschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kanaalhütt (hoochdüütsch Kanalhütte) is en lütten Oort in de Gemeen Geestland in’n Landkreis Cuxhoben, Neddersassen. De Oort hett polietsch von öllers bi Lintig bihöört. Dicht bi Kanaalhütt geiht de Beers-Geest-Kanaal langs. So bi een Kilometer in’n Süden flütt de Wittgeest vörbi. De Naveröörd sünd Lintig in’n Noordoosten, Meckelst in’n Oosten, Wisswohl un Hainmöhlen in’n Süüdoosten, Ringst in’n Süden, Kührst in’n Süüdwesten un Alfst un Beers in’n Noordwesten. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Vaagdie Lintig von dat Amt Beers tohöört un denn to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort hett vör’n 1. Januar 2015 to de Gemeen Lintig höört. Sietdem höört he to de gröttere Gemeen Geestland. Kanaalhütt is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst. Kanaalhütt liggt an de Landsstraat 128, de in’n Noordwesten na Beers geiht un in’n
Krönkenhütt (hoochdüütsch Krönkenhütte) is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch von öllers bi Köhlen mit bi. Dicht bi de Krönkenhütt flütt in’n Noorden de Scheebeek langs. De Oort liggt twüschen de Naturschuulrebeden Mietenmoor un Windbrackenholt. De Naveröörd sünd Meckelst in’n Noorden, Grotenhain in’n Noordoosten, Olenstöhlen, Olenkamp un Lüttenhain in’n Oosten, Nee Eversdörp in’n Süüdoosten, Drüddgeest un Op de Hööv mit Bokelah un Drachel in’n Süden, Köhlen in’n Süüdwesten, Ringst in’n Westen un Hainmöhlen, Wisswohl un Langel in’n Noordwesten. De Oort hett vör 1859 to de Vaagdie Lintig in dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. Krönkenhütt is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst. Na Krönkenhütt gifft dat blots lüttjere Straten. De Weg na Süüdoosten geiht över Olenstöhlen un Olenkamp un denn över de Lüttenhainer Straat na Grotenhain an de Landsstraat 119 ran oder över de Grotenhainer Straat in Köhlen an de L 128 ran. De nächste Autobahn is de Autobahn 27. De Opfohrt 8
Martin Brüns (* 14. Mai 1911 in Achem; † 12. Oktober 1976 in Bremen) weer en düütschen Politiker von de SPD. Brüns is 1911 in Achem boren un weer dor ok op de Volksschool. Na de School hett he en Lehr as Schriftsetter maakt. Nadem he veer Johr lang ahn Arbeid weer, hett he den Beroop wesselt un is Dreiher worrn. He hett denn teihn Johr in’n Schippbo in Bremen arbeidt. Na de Machtergreifung weer he na 1933 illegal in’n polietschen Wedderstand aktiv. Nadem de Twete Weltkrieg 1945 toenn weer, hett he in de Kommunalverwaltung von’n Landkreis Rodenborg anfungen. Al 1925 is Brüns Maat von de Fre’e Gewerkschaft worrn un weer siet 1927 Funkschonär von de Sozialistische Arbeiderjugend. In de SPD is he 1930 ringahn. Von 1946 bet 1952 weer he Parteisekretär von de SPD un weer Maat von’n ernannten un 1946 von’n wählten Gemeenraad von Bieren. Twee Johr later is he Maat von’n Kreisdag von’n Landkreis Veern worrn un in’n Januar 1959 Börgermeester in Bieren. Von April 1961 bet September 1968 weer he Viez-Landraad von’n Landkreis Veern. Brüns weer von’n 20. April 1947 bet 20. Juni 1974 (eerste bet sövente Wahlperiood) Maat von’n Landdag von Neddersassen. He is in
Tamascheq is de Spraak vun de Volksgrupp vun de Tuareg. Se warrt in den Süden vun Algerien, in Burkina Faso, Niger, in Mali un Mauretanien un ok in Libyen spraken. Um un bi een Million Minschen snackt Tamascheq un schrievt düsse Spraak in de ole Tifinagh-Schrift. An’n Anfang vun dat 20. Jahrhunnert wurr dat versöcht, Tamascheq up latiensche Schrift ümtostellen. Man dor is nix vun wurrn. In dat Johr 1966 is en Standard upstellt wurrn för dat Schrieven. Tamascheq höört to den Twieg vun de Berberspraken in de Familie vun Afro-Asiaatsche Spraken.
Dieter Möhrmann (* 6. März 1948 in Soltau) is en düütschen Politiker von de SPD. Möhrmann is 1948 in Soltau boren. Na de Realschool hett he en Lehr as Industriekoopmann maakt un as koopmännschen Anstellten arbeidt. Op’n tweten Bildungsweg hett he Afsluss as Diplom-Bedrievsweert un as Diplom-Hannelslehrer maakt. He weer denn Studienraad an en Hannelsschool in Horborg. 1971 is Möhrmann in de SPD rin. Siet 1972 sitt he in’n Stadtraad von de Stadt Snevern. Von 1974 bet 1991 weer he Vörsitter von de SPD-Frakschoon un von 1991 bet 1996 Börgermeester von Snevern. Siet 1981 is Möhrmann ok Afornten von’n Kreisdag von’n Landkreis Heidkreis. Dor is he Vörsitter von de SPD-Frakschoon. Von 1991 bet 2010 weer he tosätzlich Vörsitter von’n SPD-Bezirk Noord-Neddersassen. Möhrmann weer von 1982 bet 1986 un von 1989 bet 2013 Maat von’n Landdag von Neddersassen. Bi de Landdagswahlen 1994 un 1998 hett he dat Direktmandaat in’n Wahlkreis Soltau haalt. 1994 mit 43,2 % von de Eerststimmen un 1998 mit 46,7 %. Von 1999 bet 2008 weer he Parlamentarschen Geschäftsföhrer von de SPD-Landdagsfrakschoon un von März 2008 bet Anfang 2013 Viezpräsident von’n Landdag. Bi de Landdagswahl 2013 is he ut Öllersgrünn nich mehr wedder antreden. Möhrmann leevt in Snevern
Debsterbüttel (hoochdüütsch Debstedterbüttel) is en Oort in de Gemeen Geestland in’n Landkreis Cuxhoben, Neddersassen. De Oort höört polietsch to de Oortschop Debst binnen de Gemeen. Debsterbüttel liggt dicht bi de Steed, an de Grote Beek un Lütte Beek tohoopfleten doot. De Naveröörd sünd Hemendörp in’n Noordoosten, Drangst in’n Oosten, Wehden un Laven in’n Süüdoosten, Spaden un Leherheid mit Fehrmoor in’n Süüdwesten, Langen in’n Westen un Debst in’n Noordwesten. Leherheid un Fehrmoor höört to de Stadt Bremerhoben. De Oort hett vör 1859 to de Vaagdie Sievern in de Böörd Debst, Amt Beers, tohöört un von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. Debsterbüttel weer fröher en egen Gemeen, is aver in de Midd von dat 19. Johrhunnert Deel von de Gemeen Debst worrn. De Gemeen Debst hett von 1971 bet 1974 to de Samtgemeen Langen höört un is an’n 1. März 1974 Deel von de Gemeen Langen worrn. De Gemeen Langen wedder is an’n 1. Januar 2015 in de Gemeen Geestland opgahn. Debsterbüttel is evangeelsch-luthersch präägt un höört to dat Kaspel von de Dionysius-Kark in Debst. För Debsterbüttel is de Freewillige
Haxhoorn (hoochdüütsch Haxhorn) is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch von öllers mit bi Ringst bi. Dicht in’n Süden flütt de Scheebeek langs. De Naveröörd sünd Wisswohl in’n Noorden, Langel in’n Noordoosten, Grotenhain, Krönkenhütt, Olenstöhlen un Olenkamp in’n Oosten, Drüddgeest un Drachel (Op de Hööv) in’n Süüdoosten, Köhlen in’n Süüdwesten, Ringst in’n Westen un Hainmöhlen in’n Noordwesten. In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie (Böörd Ringst) von dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort hett to de Gemeen Ringst tohöört, bet de to’n 1. Januar 2015 oplööst worrn is. Sietdem is dat Rebeed Deel von de Gemeen Geestland. Haxhoorn is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst. Haxhoorn liggt an en
Neemöhlen (hoochdüütsch Neumühlen) is en lütten Oort in de Gemeen Geestland in’n Landkreis Cuxhoben, Neddersassen. Dat höört polietsch al von öllers bi Elm mit bi un is binnen de Gemeen Deel von de Oortschop Elm. De Naveröörd sünd Drangst in’n Noordoosten, Elm in’n Süüdoosten, Maschkamp in’n Süden, Laven in’n Süüdwesten, Wehden in’n Westen un Hemendörp in’n Noordwesten. In Neemöhlen hett dat fröher en Watermöhl geven. In de Franzosentied von 1810 bet 1814 hett de Oort to de Mairie Beers in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Vaagdie Drangst in de Böörd Ringst, Amt Beers, tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben. Neemöhlen is evangeelsch-luthersch präägt un höört to dat Kaspel von de Leevfroon-Kark in Elm. Neemöhlen liggt an’n Brookdeelsweg, de in’n Noorden bi Drangst an de Landsstraat 120 ran geiht un in’n Süden in Elm över de Gallbargstraat an de Kreisstraat 60. De nächste Autobahn is de Autobahn 27
Neemöhlen (hoochdüütsch Neumühlen) is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch al von öllers bi Niewohl mit bi un is vondaag Deel von de Oortschop Niewohl binnen de Gemeen. De Naveröörd sünd Krümpel in’n Noorden, Ahlen-Falkenbarg in’n Noordoosten, Flögeln in’n Süüdoosten, Hemendörp in’n Süden, Niewohl in’n Süüdwesten, Holsseln in’n Westen un Kraansborg un Millm in’n Noordwesten. In Neemöhlen hett dat fröher en Watermöhl geven, de an de Neemöhlener Au leeg, de later in’n Dahlmer See münnt is. De Möhl hett dat Klooster Niewohl tohöört. De Möhl weer al 1677 brockfällig un is 1784 afbraken worrn. De Möller Ehlbeck harr 1773 en Windmöhl in’n Westen von Niewohl boot. Liekers is de Hoff an de Steed von de ole Möhl wieder bewahnt ween. In de Franzosentied von 1810 bet 1814 hett de Oort to de Mairie Niewohl in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Niewohl in de Böörd Ringst, Amt Beers, tohöört un denn von 1859 bet 1885 to dat Amt Leh. Na 1885 weer dat
Möhdiek (hoochdüütsch Mühedeich) is en Oort in de Gemenen Steenau (Samtgemeen Land Hadeln) un Geestland in’n Landkreis Cuxhoben, Neddersassen. De gröttere Deel höört to Steenau un blots een Huus to Ankloh in de Oortschop Beers binnen de Gemeen Geestland. Möhdiek liggt dicht bi dat Över von de Möh ganz in’n Süden von Hadeln. In’n Nordwesten von’n Oort löppt de Haadler Kanaal langs. De Naveröörd sünd dat Süderenn von Godshem un Ooldbachenbrook in’n Noordoosten, Neebachenbrook un Maurismaur in’n Süüdoosten, Lührsfeld in’n Süden, Ankloh un Beers in’n Süüdwesten, Steenau-Höörn in’n Westen un Steenau-Lauendeel un -Süderenn in’n Noordwesten. De Haadler Deel von’n Oort hett vör 1852 to dat Land Hadeln tohöört. Von 1852 bet 1885 weer dat in dat Amt Oterndörp un denn in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Dat Huus, dat to Ankloh höört hett, hett vör 1859 in de Vaagdie Lintig in de Böörd Ringst, Amt Beers, legen. Von 1859 bet 1885 weer dat in dat Amt Leh un von 1885 bet 1932 in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. As Deel von de Gemeen Ankloh keem dat Ankloher Huus von